# data[].attributes.attachment_link.readable_text
Kajian Kes: Pelarian Rohingya

Mengapa pelarian Rohingya berbeza dengan kebanyakkan etnik di Myanmar dari segi budaya, rupa, warna kulit mahupun agama? Mengapa juga pelarian Rohingya ini mempunyai raut wajah seakan-akan warga asing dari India, Bangladesh atau Pakistan?

Perkara ini akan dibincangkan dengan mengenal pasti asal-usul etnik ini. Walau bagaimanapun, perbincangan dalam kajian ini akan dimulakan dengan membicarakan mengenai sejarah negara Burma atau Myanmar secara umum sebelum memfokus kepada pelarian Rohingya yang berasal dari sana.

Negara Burma dahulu tidak seperti Burma yang wujud pada hari ini kerana ia berbeza dari segi kedudukan geografi dan entografinya.

Kerajaan yang pertama yang dipercayai wujud adalah kerajaan Pagan (1044-1287) dan selepas itu muncul pula kerajaan-kerajaan beraja yang kecil (1287-1531) yang menjalankan pemerintahan di kawasan masing-masing.

Kemudian (1531-1752) muncul kerajaan atau Wangsa Taungoo yang bermula dari sebuah perkampungan kecil kepada sebuah kerajaan yang hampir menguasai keseluruhan Burma.

Selepas jatuhnya Wangsa Taungoo, wujud pula Wangsa Konbaung (1752-1885) yang berjaya menyatukan Burma di bawah satu wangsa selepas berjaya mengalahkan Kerajaan Mon di Pegu.

Hasilnya, kawasan taklukan Wangsa Konbaung adalah kesinambungan kerajaan Burma yang ada pada hari ini.

Pada tahun 1824 hingga 1886, selepas tiga kali berperang Burma terpaksa menyerahkan kekuasaanya pada penjajah British.

1 Januari 1886, secara rasminya Burma menjadi sebahagian empayar British-India. Pada awal tahun 1942 hingga Mei 1945, Burma ditakluk oleh Jepun.

Selepas tentera Jepun berundur dari Burma, British kembali menguasai bekas tanah jajahannya itu sekali lagi walaupun mendapat tentangan nasionalis tempatan ketika itu.

Pada 4 Januari 1948, Burma secara rasminya menjadi sebuah negara yang merdeka dan berdaulat. Burma kini diperintah oleh anak tempatan bernama U Nu yang mengamalkan dasar kerajaan awam yang liberal.

Namun pada 2 Mac 1962, Jeneral Ne Win telah melancarkan gerakan merampas kuasa dan mewujudkan sebuah kerajaan sosialis yang bersifat kuku besi atau autoritarian.

U Nu adalah seorang tokoh nasionalis dan tokoh politik yang terkemuka di Burma abad ke-20.

Beliau adalah Perdana Menteri pertama Burma di bawah peruntukan-peruntukan Perlembagaan 1947 Kesatuan Myanmar, mulai 4 Januari 1948 hingga 12 Jun 1956, sekali lagi dari 28 Februari 1957 hingga 28 Oktober 1958, dan akhirnya dari 4 April 1960 hingga 2 Mac 1962 sebelum kuasa pemerintahannya dirampas junta tentera.

Meninggal dunia pada 14 Februari 1995 di Yangon ketika berumur 87 tahun.

Negara Burma terdiri daripada tujuh negeri kecil bersempena dengan nama tujuh etnik minoriti iaitu Shan, Chin, Kachin, Mon, Arakan atau Rakhine, Kayah dan Kayin serta tujuh wilayah yang majoritinya didiami oleh etnik Bamar yang merupakan etnik majoriti di Burma.

Majoriti etnik Rohingya tinggal di bahagian utara negeri Arakan atau Rakhine yang terletak di Barat Burma.

Negeri ini juga bersempadan dengan negara Bangladesh. Berdasarkan sejarah, etnik Rohingya adalah beragama Islam disebabkan berlakunya aktiviti migrasi seperti perdagangan oleh sejak abad ke 9 oleh pedagang Arab yang membawa agama Islam ke Arakan.

Rohingya merupakan susur galur daripada percampuran penduduk tempatan menerusi perkahwinan dengan penduduk Muslim dari Afghanistan, Parsi, Turki, Semenanjung Arab dan Bengal.

Bahasa yang dipertuturkan dinamakan Bahasa Rohingya yang mempunyai persamaan dengan Bahasa Bengali yang digunakan oleh penduduk di Chittagong, sebuah wilayah di Bangladesh.

Walau bagaimanapun bahasa ini adalah campuran daripada pelbagai bahasa seperti Bahasa Urdu, Hindi, Arab dan Bahasa Bamar yang dipertuturkan oleh masyarakat Myanmar majoritinya, manakala bentuk tulisannya adalah terdiri daripada huruf-huruf dalam Bahasa Arab yang sama seperti masyarakat Melayu suatu ketika dahulu sebelum wujudnya tulisan rumi.

Mengikut sejarah, pada mulanya Rakhine merupakan suatu wilayah diperintah berasingan dengan wilayah dan negeri lain di Myanmar serta merupakan sebuah negara yang berdaulat.

Sehingga pertengahan abad ke-17, Rakhine dipengaruhi oleh perkembangan politik di benua kecil India.

Kesan daripada jatuh naiknya kuasa Maharaja Mughal di Delhi, Rakhine berjaya mendapatkan Chittagong dan kawasan sekitarnya menjadi sebahagian daripada negara Rakhine.

Tetapi disebabkan berlakunya pergolakan dalaman dalam kerajaan ini menyebabkan Rakhine telah jatuh ke tangan Raja Bodawpaya, Raja Myanmar ketika itu lalu menjadikan negara ini sebahagian daripada wilayah di Myanmar pada tahun 1784.

Arakan merupakan nama lama bagi negeri itu. Tetapi semenjak tahun 1989, ianya telah ditukarkan kepada Rakhine oleh kerajaan junta.

Begitu juga dengan nama Burma telah ditukarkan kepada Myanmar pada tahun yang sama dan selepas ini segala perbincangan dalam kajian ini akan menggunakan nama terbaru bagi negeri Rakhine dan negara Myanmar.

Walaupun kajian Abu Talib Ahmad, seorang Profesor Sejarah di Pusat Pengajian Ilmu Kemanusiaan Universiti Sains Malaysia mengatakan Islam sudah wujud sekitar abad ke-9 lagi di Arakan atau Rakhine, namun beliau juga mengatakan bahawa pada tahun 1430, Narameikhla iaitu seorang raja Arakan ketika itu telah berjaya meminta bantuan pahlawan-pahlawan Islam berkemungkinan dari Benggala untuk menentang pencerobohan ke atas negaranya.

Melalui kemasukan mereka ke Arakan maka bermulalah pengaruh politik Islam di sana.

Raja Narameikhla telah membina sebuah masjid di Mrauk-U (Mrohaung) yang merupakan sebuah bandar lama dan kaya dengan legenda serta peninggalan sejarah.

Mrauk-U juga dikenali sebagai pusat pemerintahan Raja Narameikhla yang terletak di kawasan tanah pamah antara Sungai Lemro dan Sungai Kaladan.

Bandar terus menjadi kebanggaan bangsa Arakan sehingga abad ke-18. Sebelum ini penduduk Arakan bukan beragama Islam.

Namun disebabkan kedatangan Islam yang dibawa oleh pedagang Arab yang berlabuh di pelabuhan Arakan sebelum ke Negara China menyebabkan Islam berkembang di Arakan.

Kini di Arakan terdapat dua golongan yang menjadi majoriti di sana iaitu etnik Islam Rohingya dan etnik Buddha Arakan serta terdapat kelompok minoriti lain yang mengamalkan agama masing-masing seperti Hindu, Kristian dan Animisme.

Semasa era penjajahan British (1824-1948), telah berlaku aktiviti migrasi secara besar-besaran di mana British telah membawa masuk ramai buruh asing dari China dan India, tidak ketinggalan juga masyarakat di wilayah Chittagong, Bangladesh yang majoritinya beragama Islam ke Rakhine disebabkan kedudukan geografinya yang hampir dengan Rakhine serta peluang pekerjaan yang disediakan oleh pihak British.

Kesannya jumlah populasi ketika itu dianggarkan kira-kira tiga juta orang. Di antara itu kira-kira 700,000 hingga 1.5 juta adalah orang Rohingya, selebihnya adalah populasi yang dipelopori oleh Buddha Rakhine yang berpopulasi besar, Islam Rakhine dan etnik minoriti yang lain seperti Mro, Daignet, Kamein, Thet dan Chin.

Kira-kira 800,000 atau 80% orang Rohingya tinggal di bandar-bandar Utara Rakhine seperti Maungdaw, Daignet dan Rethadaung.

Orang Rohingya menjadi pelarian adalah disebabkan faktor perlembagaan yang sering dipinda dan faktor pemerintahan yang selalu bertukar ganti.

Bermula dengan Akta Warga Asing 1864 sehingga Undang-undang Kewarganegaraan Myanmar 1982 yang terkini, Myanmar tidak mempunyai peruntukan undang-undang yang jelas bagi orang Rohingya yang berada dalam situasi 'Keadaan Tidak Berkerakyatan' (KTB).

Akta Kewarganegaraan Kesatuan 1948 yang digubal oleh British, juga menidakkan hak orang Rohingya untuk menjadi sebahagian warganegara Myanmar dengan mudah.

Walau bagaimanapun, dalam akta ini terdapat sedikit ruang yang memungkinkan orang Rohingya menjadi warganegara Myanmar di bawah pemerintahan British ketika itu.

Semenjak Myanmar diperintah oleh rejim tentera yang merampas kuasa pemerintahan sivil U Nu pada tahun 1962, ia boleh dikatakan bermulanya bibit penafian secara keras mengenai kewarganegaraan orang Rohingya di Myanmar.

Ketika Myanmar di bawah pemerintahan Jeneral Ne Win sebagai ketua rejim, orang Rohingya dilabelkan sebagai PATI kerana dikatakan golongan ini telah dibawa masuk oleh penjajah British suatu ketika dahulu walaupun rekod sejarah mengatakan orang Rohingya telah menetap di Arakan seawal tahun 1430 di bawah pemerintahan Raja Arakan ketika itu iaitu Narameikhla yang mempunyai kira-kira 30,000 orang tentera Muslim.

Kemuncaknya pada tahun 1974 perlembagaan baru telah dibentuk oleh kerajaan junta Myanmar dan Akta Immigresen 1974 di dalamnya telah menafikan secara jelas hak orang Rohingya sebagai warganegara Myanmar yang sah dan mereka dilabelkan sebagai PATI.

Justeru kesan daripada undang-undang yang digubal oleh rejim Myanmar telah disusuli oleh suatu operasi besar-besaran yang dinamakan Naga Min atau Raja Naga pada tahun 1977.

Operasi yang dianggap kejam ini telah memaksa orang Rohingya menjadi pelarian dan mereka secara beramai-ramai telah lari meninggalkan kampung halaman ke tempat yang difikirkan selamat dan dekat.

Dianggarkan kira-kira seramai 200,000 orang Rohingya telah lari beramai-ramai ke Bangladesh pada tahun 1978.

Setelah berada di sana selama 16 bulan, kebanyakkan orang Rohingya dipaksa pulang semula ke tempat asal mereka di Myanmar kesan daripada perjanjian dua hala oleh kerajaan Bangladesh dengan junta Myanmar.

Dalam tempoh tersebut, dianggarkan 10,000 orang mati yang majoritinya adalah wanita dan kanak-kanak disebabkan kekurangan zat makanan dan penyakit berjangkit.

Walau bagaimanapun, gelombang kedua pelarian Rohingya ke Bangladesh seramai 250,000 orang telah berlaku sekitar pertengahan tahun 1991 hingga awal 1992 disebabkan berlakunya pencabulan hak asasi manusia ke atas mereka di samping undang-undang Myanmar yang menjadikan mereka pendatang haram di bumi sendiri yang menyebabkan mereka dalam situasi KTB.

Undang-undang Kewarganegaraan Burma 1982 yang digubal dikatakan telah mengugat asas-asas dalam prinsip undang-undang antarabangsa yang menjadikan sesebuah bangsa berada dalam situasi KTB.

Undang-undang yang bersifat diskriminasi ini juga memaksa orang Rohingya mengemukakan bukti yang mereka telah menduduki Rakhine sebelum tahun 1823 lagi.

Rejim junta yang menggunakan gelaran The State Peace and Development Council (SPDC) telah menolak bangsa Rohingya sebagai salah satu etnik dalam masyarakat Myanmar berlandaskan kenyataan seperti berikut:

"In actual fact, although there are (135) national races living in Myanmar today, the so-called Rohingya people is not one of them. Historically, there has never been a 'Rohingya' race in Myanmar.

The very name Rohingya is a creation of a group of insurgents in the Rakhine State. Since the First Anglo-Myanmar War in 1824, people of Muslim Faith form the adjacent country illegally entered Myanmar Ngain-Ngan, particularly Rakhine State.

Being illegal immigrants they do not hold immigration papers like other national of the country."

SPDC juga telah memberi respon kepada soalan yang diajukan oleh Jawatankuasa Hak ke atas Kanak-kanak Persatuan Bangsa-Bangsa Bersatu pada April 2004 berkaitan isu kewargangeraan orang Rohingya:

"The Governments renders full of equal treatment to these people, as with other races, in matters relating birth and death registration, education, health and social affairs. In the official records, they listed as Bengali racial group of the Bengali race and are recognized as permenant residents within Myanmar."

Berlandaskan kenyataan di atas, tindakan ke atas kerajaan junta ke atas orang Rohingya di Rakhine ke atas hak mereka masih dipertikaikan dan sehingga ke hari ini, hak orang Rohingya untuk memilik taraf kewargarnegaraan seperti 135 etnik Myanmar yang lain masih belum menjadi kenyataan.

Masalah ini sememangnya mempengaruhi pelarian Myanmar yang tidak mahu pulang ke negara asal kerana bimbang akan berlakunya pencabulan hak asasi mereka sekiranya pulang ke sana.

Berikutnya akan dibincangkan pula mengenai cara pelarian Rohingya lari ke Malaysia dan faktor yang mendorongnya untuk menetap di Malaysia.

# data[].attributes.attachment_link.description
Kajian Kes: Pelarian Rohingya Mengapa pelarian Rohingya berbeza dengan kebanyakkan etnik di Myanmar dari segi budaya, rupa, warna kulit mahupun agama? Mengapa juga pelarian Rohingya ini mempunyai raut wajah seakan-akan warga asing dari India, Bangladesh atau Pakistan? Perkara ini akan dibincangkan dengan mengenal pasti asal-usul etnik ini.

# data[].attributes.attachment_link.title
"Fahamilah, kami sesungguhnya ingin pulang" - Pelarian Rohingya | Astro Awani

# data[].attributes.attachment_link.description
Etnik Rohingya bukan pendatang asing, tapi merupakan golongan pelarian yang berhadapan proses pembersihan etnik di Myanmar.

# data[].attributes.attachment_link.readable_text
Turkey Hantar Kapal Untuk Bantu Pelarian Rohingya Dan Pendatang Bangladesh Di Selat Melaka

pada 23/5/2015 - jumlah : 4427 hits
Perdana Menteri Turki Ahmet Davutoglu mengumumkan bahawa sebuah kapal Tentera Laut Turki telah dihantar ke Selat Melaka bersempadan Malaysia Thailand di mana beribu ribu umat Islam Rohingya terkandas di Selat Tersebut Beliau berkata bahawa ...

# data[].attributes.attachment_link.title
Turkey Hantar Kapal Untuk Bantu Pelarian Rohingya Dan Pendatang Bangladesh Di Selat Melaka

# data[].attributes.attachment_link.description
pada 23/5/2015 - jumlah : 4427 hits Perdana Menteri Turki Ahmet Davutoglu mengumumkan bahawa sebuah kapal Tentera Laut Turki telah dihantar ke Selat Melaka bersempadan Malaysia Thailand di mana beribu ribu umat Islam Rohingya terkandas di Selat Tersebut Beliau berkata bahawa ...

# data[].attributes.attachment_link.readable_text
TAHNIAH EMINE ERDOGAN DAN SELURUH RAKYAT TURKI

Kerajaan Turki dilaporkan turut menghulurkan bantuan bagi menyelamatkan pelarian Rohingya yang terdampar di perairan Asia.

Memetik laporan laman web Eramuslim.com, sebuah kapal tentera Turki sudah menjalankan tugas mencari dan menyelamatkan pelarian Rohingya yang melarikan diri dari Myanmar.

Dalam pada itu, Perdana Menteri Turki, Ahmet Davutoglu berkata, "kerajaan telah mengarahkan kapal tentera Turki di wilayah tersebut."

Beratus-ratus pelarian Rohingya dilaporkan berlayar ke perairan wilayah Thailand di Laut Andaman sejak awal bulan ini.

Erdogan, Presiden Turki mengejutkan dunia apabila mengarahkan armada perangnya mengutip semua pelarian Rohingya yang terlantar di perairan kita. Bukan itu sahaja, Erdogan malah menghulurkan bantuan segera 1 juta Dolar kepada badan penyelamat antarabangsa untuk pelarian Rohingya.

Perasan kita bercampur baur antara gembira, terharu, malah sedih dan j... uga malu sewaktu menerima berita mengejutkan ekoran tindakan berani dan pantas ketua kerajaan Turki itu.

Rasa syukur, gembira dan terharu kerana dalam pada kita kesedihan melihat saudara kita Rohingya disiksa, masih ada rasa insaf atas dasar persaudaraan dan kemanusiaan dari sebuah kerajaan Islam dari Timur Tengah.

Telah sekian lama kita memerhatikan sifat tidak perduli di kalangan kerajaan negara Islam yang melihat pembunuhan dan penindasan terhadap umat Islam di rantau itu. Lebih menyedihkan lagi melihat umat islam sendiri saling bercakaran dan berbunuhan sesama sendiri.

Rasa malu dan kesal sebagai umat Islam di rantau ini kerana kita 'terlalu berkira-kira' dalam usaha memberikan pertolongan dan perlindungan kepada saudara kita. Sudahlah berita kesengsaraan dan penindasan terhadap mereka kurang mendapat perhatian dunia, malah kita juga sukar untuk menghulur bantuan ke sana.

Rasa kesal pula terbit kerana saudara kita yang berjaya mengharungi lautan untuk lari dari penindasan itu dan telah pun berada di perairan kita tidak 'segera' kita bantu. Semakin lama kita 'termenung berkira-kira' semakin ramai yang terkorban dan sengsara di lautan samudera.

ERINE ERDOGAN - USWAH SRIKANDI WIRAWATI TURKI

Alhamdulillah. Dalam pada ramai first lady atau isteri pemimpin negara-negara dunia memasang badan bermegah-megah dan bermuka-muka, kita dapat saksikan jiwa prihatin Erine Erdogan, seorang srikandi contoh dari negara Islam.

Ketika kami kongsikan gambar-gambar lawatan beliau ke Myanmar bersama Menteri Luar dan Pasukan Palang Merah Turki, ramai yang tidak menyangka bahawa itu adalah isteri seorang Presiden negara Islam yang ada nama.

Beliau yang banyak menangis di sepanjang lawatan itu berjaya menampilkan bahasa badan yang tulus dan ikhlas. Berita dan pemerhatian dari lawatan itu tentunya dibawa pulang bagi menggantikan rasa simpati dengan tindakan suaminya yang berbentuk empati.

Erine dan Erdogan juga banyak membuat lawatan dan menghulurkan bantuan kemanusiaan di kem-kem pelarian negara-negara bergolak seperti Somalia, Syria, Palastine dan sebagainya.

Inilah contoh isteri pemimpin yang diidam-idamkan oleh seluruh umat manusia, khususnya oleh umat Islam. Sudahlah berwajah ayu dan redup, malah penuh dengan ciri keibuan dan keprihatinan. Pasti peranan Erine Erdogan menjadi sumber inspirasi dan penguat semangat kepada kejayaan kepimpinan Presiden Turki itu.

Tidak dapat kami bayangkan sebanyak mana doa rakyat Rohingya yang sekian lama terbiar tertindas itu untuk pemimpin dan kerajaan Turki ini.

APA YANG TELAH MALAYSIA DAN INDONESIA SELAKU NEGARA ISLAM ASEAN LAKUKAN?

Daripada lebih 4 juta pembaca artikel Rohingya melalui video kompilasi yang kami upload beberapa hari lepas, kebanyakannya mencemuh kerajaan masing-masing kerana tidak bergegas membantu pelarian Rohingya.

Majoriti pembaca menyarankan agar kita bertindak balas secara diplomatik sebagai membantah penindasan kerajaan Myanmar terhadap umat Rohingya.

Ramai sekali menyarankan agar Malaysia menghantar pulang semua pekerja Myanmar yang sedang bekerja di negara ini dan digantikan dengan warga Rohingya. Yang kurang sabar pula asyik meluahkan marah dengan ungkapan ingin membalas dendam dengan membunuh rakyat Myanmar yang beragama Budha.

Segelintir masyarakat Malaysia mempertahankan kerajaan dengan mengatakan bahawa selama ini pun kita telah banyak menolong mereka. Ada yang mengutuk sikap pengotor dan pemalas pelarian Rohingya yang telah sekian lama berada di sini. Ada kalanya mereka ini turut dikatakan kurang ajar kerana tidak menghormati rakyat tempatan.

Tidak kurang yang menyatakan kebimbangan bahawa jika sudah terlalu ramai pelarian Rohingya di sini, apa yang telah terjadi kepada kebanjiran rakyat asing yang dibawa masuk waktu zaman British dahulu bakal berulang kembali. Akhirnya rakyat pribumi akan kehilangan hak dan terpaksa bersaing dengan mereka dalam serba serbi.

Ada pula yang mengecam pelarian Rohingya ini sebagai pengecut kerana tidak mahu mempertahankan hartabenda, kaum keluarga dan kedaulatan agama bangsa mereka di sana. "Berterusan menolong mereka akan membuatkan mereka manja dan akan membebankan kita. Lagipun masih ramai rakyat kita yang memerlukan perhatian kita" ujar mereka.

APA YANG SEWAJARNYA KITA LAKUKAN ?

Satu kelemahan yang paling ketara ialah kita agak lembab dalam urusan kemanusiaan begini. Kita seharusnya meletak ke tepi dahulu segala sentimen agama, bangsa dan fahaman politik apabila berhadapan dengan isu ini.

Cuba sorot kembali kronologi tragedi Tsunami di Aceh 26 Disember 2004 dahulu. Hanya 3 hari selepas tragedi itu, dikhabarkan sudah ada kapal asing yang 'singgah'. Ribuan anak-anak dan warga Acheh dibawa keluar 'secara senyap' atas dasar kemanusiaan oleh masyarakat antarabangsa. Waktu itu kerajaan Indonesia baru terhegeh-hegeh mahu menubuhkan jawatankuasa bencana.

Atas dasar itu jugalah hari ini kita lihat Acheh begitu bermurah hati untuk menghulurkan bantuan. Padahal mereka sendiri bukan dalam kecukupan dalam serba serbi. Semuanya atas dasar pelajaran yang mereka ambil berpandukan pengalaman mereka sendiri yang pernah tersiksa dan menerima bantuan antarabangsa. Orang kata hanya Jauhari yang kenal Manikam.

Soal sikap pengotor, malas, kolot dan sebagainya bagi kami adalah masalah kecil. Kita harus pertimbangkan juga tahap kehidupan mereka yang kekurangan dalam serba serbi. Mereka ketinggalan lebih 50 tahun di belakang kita.

Dengan pendekatan pendidikan dan penguatkuasaan, kami yakin cara hidup mereka boleh dibentuk agar tidak jauh ketinggalan untuk hidup macam kita. Dengan itu mereka mungkin boleh kita jadikan saudara untuk sama-sama memainkan peranan membangun negara. Kebetulan negara juga amat memerlukan tenaga kerja.

Dalam kebimbangan kepada isu kebiadaban dan ancaman politik serta ekonomi terhadap pribumi negara ini, kami yakin ia boleh dibendung melalui kaedah penguatkuasaan dan sekatan politik. Paling utama ialah pendekatan pendidikan samada melalui sekolah, media, dan sebagainya. Kita boleh ulangi tausiah untuk mengingatkan semula asal usul mereka secara istiqomah, samada secara formal atau kasual agar mereka ini tidak mudah lupa diri.

Apapun, mereka ini lari ke mari kerana teraniaya. Lagipun mereka kita bantu atas dasar persaudaraan seagama dan atas simpati sesama manusia. Oleh itu kebimbangan tentang ancaman kepada penduduk setempat itu agak tipis kerana situasi mereka tidak sama dengan kemasukan warga asing ketika zaman British dahulu.

Ungkapan untuk membunuh rakyat Myanmar yang beragama Budha adalah tidak wajar kerana itu bukan ajaran Islam. Beberapa Sami Myanmar juga membantah penglibatan para Sami dalam mempromosi kebencian dan pembantaian kerana itu bukan ajaran agama mereka. Kita juga tidak suka orang luar bunuh saudara ISLAM kita yang tidak berdosa hanya kerana perbuatan segelintir yang menyimpang dari ajaran agama kita.

PERANAN KERAJAAN

Tindakan menteri Luar Turki dan Isteri Erdogan melawat Myanmar telah memberi kesan yang amat baik sekali. Mereka bukan sahaja melawat umat muslim Rohingya, malah turut juga melawat warga Myanmar beragama Budha. Mereka telah menzahirkan misi kemanusiaan dan kedamaian sejagat yang adil, murni dan saksama.

Alangkah baiknya jika ramai lagi pemimpin negara dan isteri masing-masing mengambil langkah yang sama. Sekurang-kurangnya ia memberikan tekanan diplomatik kepada kerajaan dan rakyat Myanmar. Sekurang-kurangnya ada perasaan malu dan berhati-hati kerana mereka sedar bahawa dunia Islam sedang 'memerhati' tindak tanduk mereka.

Kami ada menawarkan bantuan untuk menerima beberapa ratus pelarian ini. Oleh itu, ramai yang mendesak WARGA PRIHATIN menganjurkan tabung bantuan kemanusiaan untuk Rohingya. Malangnya, kami tidak dapat lakukan itu buat masa ini selagimana tidak nampak jalan yang sah bagaimana dana sumbangan itu boleh disalurkan untuk membantu mereka secara legal.

Oleh itu, kami saran agar kerajaan membuat tawaran khas dan membantu pengambilan mereka melalui satu proses dokumentasi yang mudah. Buat sementara waktu, kami harap dapat dihimpunkan mereka di satu tempat khas seperti di kem, pulau dan sebagainya. InsyaAllah akan ada banyak NGO dan syarikat yang sanggup mengambil mereka bagi mengurangkan beban kerajaan. Yang penting bagi kerajaan ialah melakukan inisatif untuk izinkan mereka mendarat di negara kita dahulu.

# data[].attributes.attachment_link.title
Turki mengejutkan dunia: arahkan armada perangnya mengutip semua pelarian Rohingya

# data[].attributes.attachment_link.description
TAHNIAH EMINE ERDOGAN DAN SELURUH RAKYAT TURKI Kerajaan Turki dilaporkan turut menghulurkan bantuan bagi menyelamatkan pelarian Rohingya yang terdampar di perairan Asia. Memetik laporan laman web Eramuslim.com, sebuah kapal tentera Turki sudah menjalankan tugas mencari dan menyelamatkan pelarian Rohingya yang melarikan diri dari Myanmar.

# data[].attributes.attachment_link.readable_text
Kronolgi Sejarah Isu Konflik Pelarian Rohingya Di Myanmar

pada 24/5/2015 - jumlah : 13697 hits
Kronolgi Sejarah Isu Konflik Pelarian Rohingya Di Myanmar Kami terseksa di negara sendiri Itu luahan antara pelarian Rohingya yang kini berada di Pulau Langkawi selepas melarikan diri dari Myanmar dan menempuh laluan sukar sebelum mendarat ...

# data[].attributes.attachment_link.title
Kronolgi Sejarah Isu Konflik Pelarian Rohingya Di Myanmar

# data[].attributes.attachment_link.description
pada 24/5/2015 - jumlah : 13697 hits Kronolgi Sejarah Isu Konflik Pelarian Rohingya Di Myanmar Kami terseksa di negara sendiri Itu luahan antara pelarian Rohingya yang kini berada di Pulau Langkawi selepas melarikan diri dari Myanmar dan menempuh laluan sukar sebelum mendarat ...

# data[].attributes.attachment_link.title
Rohingya: Malaysia minta jaminan Myanmar tangani krisis pelarian | Astro Awani

# data[].attributes.attachment_link.description
Kesepakatan itu dirumus dalam perbincangan dua hala antara beliau dengan rakan sejawatannya dari Myanmar U Wunna Maung Lwin di Nay Pyi Taw.

# data[].attributes.attachment_link.title
Rohingya, Sebenarnya Bukan Konflik Agama | DW | 31.08.2015

# data[].attributes.attachment_link.description
Secara umum orang berpendapat, krisis Rohingya di Myanmar adalah masalah agama. Tetapi analis Siegfried O. Wolf berpendapat, krisis ini lebih bersifat politis dan ekonomis.

# data[].attributes.attachment_link.readable_text
Mengenali Etnik Rohingya di Myanmar - Krisis yang kian memuncak akhir-akhir ini dan menggemparkan dunia adalah berkenaan dengan keganasan ke atas penduduk Islam etnik Rohingya di Myanmar. Ia bukan sekadar perbalahan politik yang biasa-biasa di mana-mana negara. Tidak seperti di Mesir dan Syria, ia adalah perbalahan politik, antara pemerintah dan juga kebangkitan rakyat. Ia juga bukan sekadar perbalahan antara 2 agama; iaitu Islam dan Buddha. Ia adalah isu PENGHAPUSAN ETNIK. Seperti mana di Bosnia dan Chechnya satu ketika dulu.

Mengenali Etnik Rohingya:

Orang Rohingya kebanyakannya adalah satu kumpulan etnik beragama Islam di utara Negeri Rakhine yang terletak di Barat Burma. Sejarah telah mencatatkan bahawa umat Islam Rohingya merupakan penduduk asal Rakhine membentuk gugusan besar Arakan yang terletak berhampiran sempadan Bangladesh pada ketika ini menerusi pelbagai kajian sejarah serta ilmiah yang dilakukan.

Kebanyakan populasi Rohingya tertumpu di dua buah bandar utara Negeri Rakhine (yang dahulunya dikenali sebagai Arakan).

Sejarah orang Rohingya dikatakan bertarikh dari awal kurun ke-7 di Negeri Arakan yang menjadi penempatan pedagang-pedagang Arab yang beragama Islam, namun bukti sejarah tersebut adalah sedikit.

Orang Rohingya memiliki persamaan fizikal, bahasa dan budaya dengan orang Asia Selatan, terutamanya orang Benggali. Malahan, sesetengah orang Rohingya yang menetap di Arakan adalah keturunan orang Arab, orang Parsi dan orang Pashtun yang berhijrah ke Arakan semasa era pemerintahan Empayar Mughal.

Sultan Mahmood, seorang Rohingya yang kaya dan berpengaruh, merupakan setiausaha politik dalam kerajaan U Nu dan kemudiannya dilantik sebagai Menteri Kesihatan. Orang Islam Rohingya lain dalam kerajaan U Nu yang menjadi setiausaha parlimen antaranya ialah Sultan Ahmed dan Abdul Gaffar. Abdul Bashar, Zohora Begum, Abul Khair, Abdus Sobhan, Rashid Ahmed dan Nasiruddin (U Pho Khine) ialah juga ahli-ahli parlimen dalam kabinet U Nu.

Punca Keganasan dan Penindasan Etnik Rohingya:

Tragedi kemanusiaan yang dialami umat Islam Rohingya pada ketika ini berlangsung semenjak 1938 apabila dilaporkan seramai 30,000 orang Muslim telah dibunuh pada 26 Julai 1938. Tragedi yang sama juga berulang pada tahun 1942, 1968, 1992 dan 2012.

Sehingga kini, dilaporkan seramai 1 juta lebih umat Islam Rohingya telah menjadi pelarian di seluruh dunia (termasuk di Malaysia) manakala seramai 2 juta umat Islam Rohingya masih berada di Arakan.

Penderitaan Muslim di Myanmar bermula pada 1982 lagi apabila secara tiba-tiba Muslim Rohingya diisytiharkan pendatang asing di negara sendiri. Muslim Rohingya ditindas melalui undang-undang "Burma Citizenship Law of 1982" yang bersifat perkauman agama dan penuh diskriminasi yang diluluskan oleh pemerintah junta Burma pada tahun 1982, yang mengakibatkan golongan muslim Rohingya tidak diiktiraf sebagai warganegara, malah diisytiharkan sebagai 'pendatang' di tanahair mereka sendiri. Oleh yang demikian, hak mereka dinafikan, malahan ada yang ditangkap, dipukul dan pelbagai kekejaman lain yang dikenakan kepada mereka.

Sejak diluluskan 'Burma Citizenship Law' ini juga, anak-anak kaum Muslimin telah dinafikan hak pelajaran mereka. Undang-undang ini telah menyebabkan bukan sahaja mereka tidak dapat menyambung pelajaran, malah ada yang langsung tidak dapat belajar ekoran daripada tekanan ekonomi, penangkapan, penyeksaan dan sebagainya.

Tambah menyedihkan ialah wanita Islam tidak dibenarkan memakai hijab dan ramai di antara mereka yang ditindas, didiskriminasi, dirogol dan sebagainya. Bukan itu sahaja, malahan masyarakat Islam di sana turut dinafikan hak dari segi perubatan samada di hospital mahupun di klinik-klinik dan mereka dipaksa membayar dengan harga yang terlampau tinggi untuk setiap kos rawatan yang ingin mereka dapatkan.

Tambah memilukan ialah masyarakat Islam juga tidak dibenarkan menunaikan haji ataupun menyembelih korban semasa menyambut kedatangan Aidiladha, justeru mereka tidak dapat menjalani kehidupan sebagai seorang muslim yang bebas melaksanakan ajaran agamanya.

Situasi seumpama ini menyebabkan golongan muslim Rohingya terpaksa melakukan penghijrahan dengan menjadi pelarian ke negara-negara seperti Bangladesh, Pakistan, United Arab Emirates, Arab Saudi, Thailand dan Malaysia.

Fakta-Fakta Penindasan dan Pencabulan Hak Asasi Manusia:

Gerakan pembebasan orang Rohingya disekat dengan keras dan pada hakikatnya sebahagian besar mereka telah dinafikan kewarganegaraan Myanmar mereka. Mereka juga tertakluk pada pelbagai bentuk pemerasan dan pencukaian sembarangan; penyitaan tanah; pengusiran paksa dan pemusnahan rumah; dan sekatan kewangan ke atas perkahwinan.

Orang Rohingya terus menerus dipaksa menjadi buruh dalam pembinaan jalan raya dan di kem-kem tentera walaupun jumlah buruh paksa di utara Negeri Rakhine telah menurun sejak sedekad yang lalu.

Pada tahun 1978, dianggarkan seramai 200,000 orang Rohingya telah melarikan ke Bangladesh berikutan operasi Nagamin' ('Raja Naga') tentera Myanmar. Secara rasmi kempen ini mensasarkan "pemeriksaan setiap individu yang tinggal dalam negeri tersebut, menandai warganegara dan orang asing bertepatan dengan undang-undang dan mengambil tindakan terhadap orang asing yang menyusup masuk ke dalam negara secara haram.

Kempen ketenteraan ini disasarkan secara terus kepada orang awam, dan mengakibatkan pembunuhan, rogol dan pemusnahan masjid serta penindasan agama secara besar-besaran.

Semasa 1991-92, satu gelombang baru orang Rohingya yang dianggarkan berjumlah suku juta orang telah melarikan diri ke Bangladesh. Mereka melaporkan tentang buruh paksa di samping hukuman mati terus, penyeksaan dan rogol. Orang Rohingya dipaksa bekerja tanpa bayaran oleh tentera Myanmar di projek-projek infrastruktur dan ekonomi, lazimnya dalam keadaan yang teruk. Banyak pencabulan hak-hak kemanusiaan lain berleluasa dalam konteks buruh paksaan orang awam Rohingya oleh pasukan keselamatan.

Umat Islam Rohingya pernah diperlaku secara kejam oleh regim tentera Myanmar pada tahun 1942 yang mengakibat 100,000 orang Rahingya terbunuh.

Antara penderitaan yang dialami ialah perampasan rumah , tanah , ternakan , pemusnahan masjid , arahan tidak dibenarkan membaiki mana-mana Masjid , ratusan Masjid dimusnah dan diganti dengan Pagoda Buddha , perkahwinan dan pergerakkan yang dihadkan hanya dengan keizinan tentera , penangkapan , penyiksaan tanpa bicara , perkosaan wanita dan pemaksaan keluar dari Islam dan dipaksa menganut Buddha.

Penduduk Rohingya didera sehingga tidak dibenarkan memiliki walaupun pisau atau parang untuk kegunaan di rumah kecuali dengan izin tentera. Malah mereka juga tidak boleh memilikki telefon bimbit. Ada yang ditangkap dan dipenjara sehingga 7 tahun hanya kerana memilikki telefon bimbit.

Kini lebih 400,000 pelarian Rohingya berada di kem pelarian di Bangladesh , 60,000 di Thailand , 150,000 di Pakistan ,40,000 di Malaysia . Puluhan pelarian di kem pelarian di Kutupalong dan Coax Bazar di Bangladesh berada dalam keadaan sangat dhaif kerana pihak berkuasa Bangladesh tidak memberi sebarang bantuan.

Gambar-Gambar Keganasan Terhadap Etnik Rohingya:

Sebagai umat Islam yang ingin mengaplikasikan 'konsep persaudaraan Islam', maka kita tidak boleh memandang masalah yang dihadapi oleh golongan muslim Rohingya ini dengan 'sebelah mata'. Sebalikmya menjadi suatu kewajipan kepada kita untuk membantu mereka sedaya- upaya bagi merealisasikan konsep persaudaraan sesama muslim. Antaranya ialah dengan menitipkan doa buat saudara-saudara kita di sana.

Bagi yang berkemampuan, anda boleh menghulurkan bantuan kewangan melalui Tabung Krisis Kemanusiaan Rohingya yang dilancarkan oleh mana-mana Badan Kerajaan ataupun NGO.

# data[].attributes.attachment_link.title
Mengenali Etnik Rohingya di Myanmar dan Kekejaman Yang di Timbulkan ke Atas Mereka

# data[].attributes.attachment_link.description
Mengenali Etnik Rohingya di Myanmar - Krisis yang kian memuncak akhir-akhir ini dan menggemparkan dunia adalah berkenaan dengan keganasan ke atas penduduk Islam etnik Rohingya di Myanmar. Ia bukan sekadar perbalahan politik yang biasa-biasa di mana-mana negara. Tidak seperti di Mesir dan Syria, ia adalah perbalahan politik, antara pemerintah dan juga kebangkitan rakyat.

# data[].attributes.attachment_link.title
Orang Rohingya - Wikipedia Bahasa Melayu, ensiklopedia bebas

# data[].attributes.attachment_link.description
"Gerakan pembebasan orang Rohingya disekat dengan keras dan pada hakikatnya sebahagian besar mereka telah dinafikan kewarganegaraan Myanmar mereka. Mereka juga tertakluk pada pelbagai bentuk pemerasan dan pencukaian sembarangan; penyitaan tanah; pengusiran paksa dan pemusnahan rumah; dan sekatan kewangan ke atas perkahwinan.